আফগান প্রতিরক্ষা মন্ত্রকের ডেপুটি চিফ গুলাম সাখী আহমেদজাই বলেন, আমরা সবসময় ভারতের কাছ থেকে সাহায্য পেয়েছি। সম্প্রতি উপহার দেওয়া হেলিকপ্টারগুলি সন্ত্রাস-বিরোধী অভিযানে কাজে লাগানো হবে। ভারতকে সাহায্যের জন্য ধন্যবাদ জানিয়ে এয়ারফোর্স কমান্ডার আব্দুল ওয়াহাব ওয়ারদাক বলেন, আফগানিস্তানে শান্তি প্রতিষ্ঠার জন্য আঞ্চলিক ও আন্তর্জাতিক সাহায্য খুবই গুরুত্বপূর্ণ। তিনি আরও জানান, এই হেলিকপ্টারগুলি আফগানিস্তানের অবস্থান ও আবহাওয়ার পক্ষে খুবই উপযুক্ত। ভারত -আমেরিকার মত অন্যান্য দেশের কাছ থেকেও সাহায্য কাম্য বলেও উল্লেখ করেন তিনি। কারণ আল-কায়েদার মত জঙ্গি সংগঠন শুধুমাত্র আফগানিস্তানেরই নয়, গোটা বিশ্বের ত্রাস।